*Հավելված*

*Հրազդան համայնքի ավագանու*

*2024 թվականի \_\_\_\_\_\_\_ի \_\_\_- ի*

*N \_\_\_ որոշման*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ «ՍԵՎԱՆ» ՔՐԵԱԿԱՏԱՐՈՂԱԿԱՆ ՀԻՄՆԱՐԿԻ ՏԱՐԱԾՔՈՒՄ, ԱԶԱՏՈՒԹՅՈՒՆԻՑ ԶՐԿՎԱԾ ԱՆՁԱՆՑ ՊԱՀՄԱՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՏԱՐՈՂԱԿԱՆ ՕՐԵՆՍԳՐՔՈՎ ՆԱԽԱՏԵՍՎԱԾ ԳՈՐԾԱՌՈՒՅԹՆԵՐՆ ԻՐԱԿԱՆԱՑՆԵԼՈՒ ՆՊԱՏԱԿՈՎ, ՔՐԵԱԿԱՏԱՐՈՂԱԿԱՆ ՀԻՄՆԱՐԿԻ ՆՈՐ ՄԱՍՆԱՇԵՆՔԻ ԿԱՌՈՒՑՄԱՆ ՀԱՆՐԱՅԻՆ ԼՍՈՒՄՆԵՐԻ ՎԵՐԱԲԵՐՅԱԼ**

**ԱՐՁԱՆԱԳՐՈՒԹՅՈՒՆ**

***ՀՀ Կոտայքի մարզ, ք. Հրազդան 30.07.2024թ.***

2024թ. հուլիսի 30-ին ժամը 12:00-ին ՀՀ Կոտայքի մարզի Հրազդանի համայնքապետարանում (հասցե՝ ՀՀ Կոտայքի մարզ, ք. Հրազդան, Սահմանադրության հրապարակ, շենք 1 ) տեղի ունեցավ հանրային քննարկում ՀՀ ԱՆ քրեակատարողական ծառայության կողմից նախատեսված ՀՀ ԱՆ «Սևան» քրեակատարողական հիմնարկի տարածքում (ՀՀ, Կոտայքի մարզ, Հրազդան համայնք) ազատությունից զրկված անձանց պահման և ՀՀ քրեակատարողական օրենսգրքով նախատեսված գործառույթներն իրականացնելու նպատակով քրեակատարողական հիմնարկի նոր մասնաշենքի կառուցման աշխատանքների վերաբերյալ:

Ներկա էին՝ Հրազդանի քաղաքապետարանի, ձեռնարկողի ներկայացուցիչներ, ինչպես նաև Հրազդան համայնքի բնակիչներ (մասնակիցների ցանկը ստորագրություններով կցվում է արձանագրությանը):

Հրազդանի համայնքի ղեկավարի առաջին տեղակալ Վարուժան Սաֆարյանը ողջունեց ներկաներին` խոսքը փոխանցելով Վ. Բարեղամյանին, ով ներկայացրեց քննարկման նպատակն ու խոսքը փոխանցեց ընկերության ներկայացուցիչներին:

Քննարկմանը ներկա էին ՀՀ ԱՆ ՔԿԾ գլխավոր քարտուղարի տեղակալ Կամո Ամիրխանյանը և ՀՀ ԱՆ ՔԿԾ ԿԱԲ պետ Տարոն Վարդանյանը:

Կամո Ամիրխանյանը հակիրճ ներկայացրեց նախատեսվող գործունեությունը. նախատեսվում է Սևան քրեակատարողական հիմնարկի տարածքում կառուցել նոր մասնաշենք` եվրոպական ստանդարտներով, ժամանակակից, էներեգախնայող շենք: Նախատեսված շենքը կունենա 4 հարկ, առկա կլինի նկուղային հարկ, ընդհանուր 9900քմ մակերեսով: Նախատեսված տարածքը հանդիսանում է ՀՀ արդարադատության նախարարության քրեակատարողական ծառայության սեփականություն, տարածքը սահմանազատված է պարիսպներով, շինարարությունը համապատասխան կլինի բոլոր նորմատիվային պահանջներին, տևողությունը` 33 ամիս: Այս պահին նախագիծը գտնվում է համալիր փորձաքննության փուլում:

Համայնքի ղեկավարի առաջին տեղակալ Վարուժան Սաֆարյանը հարց հնչեցրեց կոյուղագծի ցանցի մասով, քանի որ ցանցը ծանրաբեռնված է, արդյո՞ք նախատեսվում է կոյուղագծի ցանցի մաշվածության վերականգնման աշխատանքներ:

Ի պատասխան հարցին` Կամո Ամիրխանյանը ներկայացրեց, որ 2022-2023 թվականների ընթացքում, քրեակատարողական հիմնարկի տարածքում նախատեսված 4 կոլեկտորներից տեղադրվել է մեկ առանձին կոլեկտորներ, որի շնորհիվ կոյուղին ենթարկվում է ֆիլտրացման, որը հետագայում հնարավոր է օգտագործել ոռոգման համար: Մնացած երեքը կտեղադրվի լրացուցիչ ֆինանսական միջոցների առկայության պարագայում:

Ի լրումն` Վ. Սաֆարյանը նշեց, որ շինարարական աշխատանքներն իրականացնելիս հաշվի առնել կոյուղագծի մաշվածությունն ու միջոցներ ձեռնարկել վերջինիս վերականգնման համար:

Շենքը նախատեսվում է 200 հոգու համար:

Հանրային քննարկմանը մասնակցում էին՝ 18 անձիք:

Համայնքի ղեկավարի առաջին տեղակալ Վարուժան Սաֆարյանն ամփոփելով քննարկումը, նշեց, որ նախատեսվող գործունեությունը չի վնասում շրջակա միջավայրին, ժամանակավոր շինարարական աշխատանքներ են իրականացվելու, ուստի համայնքը տալիս է համաձայնություն նշված գործունեության համար:

|  |
| --- |
|  |

**ՀՐԱԶԴԱՆԻ ՂԵԿԱՎԱՐԻ
ԱՌԱՋԻՆ ՏԵՂԱԿԱԼ` Վ. ՍԱՖԱՐՅԱՆ**

**ԱՐՁԱՆԱԳՐՈՂ` Վ. ԲԱՐԵՂԱՄՅԱՆ**